經數: 一七二六

經名: 觀音玄義卷上

頁數: 八八一

上              欄

乘果者亦諸法實相. 智德旣滿湛然常照. 隨

機卽應一時解脫. 斷德處處調伏. 皆令得度.

前問答從智德分滿受名. 後問答從斷德分

滿受名. 故知以智斷因緣名觀世音普門也.

問此十義七名字出餘經. 那得用釋此品. 答大

乘義通衆經共用. 若不許此者. 佛性出涅槃.

五住二死出勝□. 諸師那得浪用通衆經耶.

此品在文雖無十名. 總將二問答帖十義意.

宛然可解. 今已如前. 今更別點句句來證十

義者. 如文云. 以何因緣名觀世音. 又云. 以是

因緣名觀世音. 卽是據人名也後文云普門

示現卽是明法也. 有如是等大威神力多所

饒益卽慈也. 愍諸四衆卽悲也. 欲知智在說.

十九說法卽智慧也. 一時禮拜得無量無邊

福德之利. 卽福德也. 自在之業. 卽法身也. 何

故爾. 法身於一切得自在. 智慧契此故名爲

業壽量云. 慧光照無量久修業所得. 威神之

力巍巍如是. 如是滿足之名. 卽是眞身也. 普

門示現神通力. 卽應身也. 遊諸國土度脫衆

生. 卽藥樹王身也. 於怖畏急難之中能施無

畏. 卽如意珠王身也. 福不唐捐卽冥益也. 三

十三身卽顯益也. 現佛身卽實智也. 現餘身

卽權智也. 觀意身卽本餘身卽[&FFFF]#也. 又大威

神力是本方便力是[&FFFF]#. 聞是觀世音. 菩薩名

者若有聞是品者. 卽證了因. 功德不少卽緣

因. 不肯受常捨行故. 及卽時觀其音聲. 觀卽

智. 皆得解脫種種調伏衆生. 八萬四千發心

等. 是利益卽斷也. 第四料簡者. 問人對觀音

法對普門者. 方等有. 普門法王子標於人名.

中              欄

此義云何同. 答此應作四句分別. 人非法法

非人. 人卽法法卽人. 若約華嚴次第意地. 前

生死行人未是實相之法. 此法亦非彼人. 若

作不次第意者. 人卽實相實相卽人. 人法不

二也. 若三藏有門明無假人但實法此法非

人. 若空門攬實法成假人. 人法兩異. 若其人

離人論法不離法論人. 此乃是二諦意非中

道之人法也. 若方等對小明大論人法者. 明

小同三藏明大同華嚴. 般若涅槃等例爾. 今

方等中明普門者. 卽大乘意. 今明普門是法.

何得有法無人. 彼明普門是人. 何得但人無

法. 此則人法互擧. 彼經標人此處標法爾. 例

如小乘明身子智慧第一. 餘弟子各就餘法

門論第一. 本以智慧斷惑發眞無漏. 餘人無

慧那得入道. 旣得道果果知有慧. 但各擧其

初門別稱第一. 譬如刀刃斷物必[&FFFF]#於背方

有利用. 諸數如刀背慧數如刀刃. 今普門義

亦爾. 但以因緣之法當普門之名. 何得無了

因之人耶. 若倂從觀音標名者. 此則通漫. 欲

使世諦不亂互擧別名. 如身具六根但稱爲

淨眼淨意. 豈得無餘根耶. 料簡慈悲者. 問若

大悲拔苦苦除卽是得樂. 大慈與樂樂至卽

是拔苦. 何意兩分. 答通論如此別則不然. 譬

如拔罪於獄. 未施五塵身雖[&FFFF]#痛根情未娛.

此但拔苦未名與樂. 又如施五塵於獄. 耳眼

雖悅不名拔苦. 爲從別義各顯一邊. 故別說

爾. 問此中何意不論喜捨. 答四無量心名雖

有四但是三義. 大經云. 憂畢叉. 畢叉名捨. 捨

者兩捨也. 卽是非慈非悲不二之意. 不二而

下              欄

二卽是慈悲. 喜者. 從樂生喜初欲與樂. 衆生

苦重不能得樂則無所可喜. 若拔苦竟卽能

得樂. 還遂本懷故樂後加喜. 苦後無此故不

開喜. 如阿輸加王七日應死. 雖有五欲之樂

憂苦切心. 又如一身少許痛惱能奪一身之

樂. 故知苦重不得樂也. 問禪支明喜在前樂

支在後. 復云何答禪支就從[&FFFF]#入細. 此中慶

彼得樂故喜心在後也. 復次外道修四無量

自證禪定. 作想虛運彼無實益. 不能令他拔

苦得樂. 雖自獲定虛妄世法. 報盡還墮不[&FFFF]#

於苦. 自他俱無利益. 若二乘修四無量但自

拔苦於他無益自拔分段未[&FFFF]#變易. 陸身滅

智非究竟樂. 今菩薩不爾. 非凡夫行非賢聖

行. 非凡夫者不同自受禪樂. 非賢聖者不同

自拔於苦. 不同自受樂故卽與他樂. 不同自

拔苦故卽拔他苦. 亦是卽拔苦是卽與樂. 卽

與樂亦卽是拔苦. 但分別說之誓願相對. 前

明拔苦後明與樂爾. 料簡福慧者. 問觀音對

智稱之而拔苦. 普門對福見之而得樂何也.

答智是光明正治闇惑. 惑是生死苦惱. 若治

闇惑之苦. 豈不用智解之光. 故稱智慧人名

卽拔苦也. 法是法門門名能通. 通至涅槃安

樂之處. 初習此法是得樂因. 後證此法是得

樂果. 故對此普門明其與樂也. 問福慧相須

本不相離. 若定而無慧者此定名癡定. 譬如

盲兒騎□馬必墮坑落塹而無疑也. 若慧而

無定者此慧名狂慧. 譬如風中然燈搖□. 搖

□照物不了. 故知福慧相資二輪平等堪能

運載也. 若爾. 何意以智慧拔苦福德與樂耶

經數: 一七二六

經名: 觀音玄義卷上

頁數: 八八二

上              欄

自有福德是智慧智慧是福德. 自有福德非

智慧智慧非福德. 大小乘皆備四句. 如六度

菩薩修般若. 分閻色提爲七分. 此是世智不

能斷惑. 此猶屬福德攝. 卽名此福是智故. 此

智是福不斷惑故. 若聲聞人智慧能斷若名

智慧非福德. 如餓羅漢也. 若福德非世智亦

非出世智者. 如白象也. 若大乘四句者. 別敎

地前三十心行行名福德慧行名智慧. 此慧

不能破無明. 此慧還屬福德攝. 不破無明故.

此福是智慧方便治取相故. 若地前皆名福

德. 地上皆名智慧. 此智慧非福德福德非智

慧. 方等般若帶小明大. 若帶小福慧如前四

句. 明大福慧如向四句. 今此普門名福慧者.

福卽是慧. 慧卽是福. 福慧不二. 故大論云. 如

是尊妙人則能見般若. 此慧那得無定. 得首

楞嚴定何曾無慧. 論云健相三昧能破彊敵.

大經云. 佛性者. 有五種名. 亦名般若亦名師

子吼. 亦名首楞嚴亦名金剛佛性等卽是定

慧具足之名也. 非禪不慧. 非慧不禪. 禪慧不

二. 不二而二. 分門別說作定慧二解. 故釋論

解般若明十八空. 解禪定明百八三昧. 此是

二說二卽不二. 料簡眞應者. 亦有四句之殊.

非眞非應. 應而非眞. 眞而非應. 亦眞亦應. 若

非眞非應. 此就理可解. 又就凡夫. 不見理故

非眞無用故非應. 此亦可解應而非眞者. 外

道亦得五通同他施化. 通論亦得是應而不

得名眞. 眞而非應者. 二乘人入眞斷結. 陸身

滅智不能起應. 此亦是通論其眞爾. 亦眞亦

應者. 此則別顯中道爲眞. 卽眞而論用爲應

中              欄

眞應不二. 不二而二者故言眞應爾. 今依文

互擧一往言其眞應. 前番問答明眞身常益.

後番問答明應身間益. 常間不得相離二鳥

俱游. 二往爲論眞身亦□亦不□. 應身亦間

亦不間. 若小乘明義. 例如善吉石窟觀空見

佛法身. 蓮華尼則不見. 此豈非小乘中眞身

□益不□益義. 丈六之應亦有見不見. 此豈

非應身有間有不間義. 大乘法身亦爾. 於理

爲□益於情爲不□益. 應身亦爾. 此緣滅彼

緣興無有斷絶是不間義. 同質異見是其間

義. 而今分別. 一往前問答屬□益. 後問答屬

不□益也. 料簡藥珠二身者. 藥有差病拔苦

之功. 亦有全身增命致寶之用. 故經云. 若全

身命便爲已得玩好之具也. 如意珠王非但

雨寶亦能除病. 大施太子入海得珠還治父

母眼. 大品云. 若人眼痛珠著身上病卽除愈

故知通具二義. 若別據一邊. 約除患以譬藥

證樂以肉珠爾. 料簡冥顯兩益. 凡有三十六

句. 料簡權實二智者. 前問答實智照眞而衆

生得脫. 權智照假而衆生得度. 度爲度權亦

度於實. 脫爲脫眞亦脫於假. 答此亦具四句.

或因眞智解脫於權. 七難消除二心願滿是

也. 或因眞智解脫於實. 三毒皆離是也. 或因

權智得度於實. 三十三身得度是也. 或因權

智得度於權. 於怖畏急難之中得無畏是也.

或二俱度脫. 或二俱不度不脫. 今依文判互

出一邊. 前文脫權後文度實. 料簡本[&FFFF]#者. 通

論本[&FFFF]#俱能拔苦與樂. 故壽量云. 聞佛壽無

量得淸淨無漏無量之果報. 卽是從本得樂.

下              欄

請觀音云. 或遊戱地獄大悲代受苦. 此是從

[&FFFF]#拔苦. 衆生不達本源後流轉苦惱. 若識本

理卽於苦而得解脫也. 衆生若不見[&FFFF]#中施

化. 不能三業種福則無功德之因. 焉致樂果.

非本無以垂[&FFFF]#非[&FFFF]#無以顯本. 前問答是明

[&FFFF]#本. 後問答是明本[&FFFF]#. 問本[&FFFF]#與眞應云何

異. 答眞應就一世橫辯. 如諸經所明. 本[&FFFF]#就

三世□論. 如壽量所說. 料簡緣了者. 問緣了

旣有性德善亦有性德惡否. 答具. 問闡提與

佛斷何等善惡. 答闡提斷修善盡但性善在.

佛斷修惡盡但性惡在. 問性德善惡何不可

斷. 答性之善惡但是善惡之法門. 性不可改

歷三世無誰能毁. 復不可斷壞. 譬如魔雖燒

經何能令性善法門盡. 縱令佛燒惡譜亦不

能令惡法門盡. 如秦焚典坑儒. 豈能令善心

斷盡耶. 問闡提不斷性善還能令修善起. 佛

不斷性惡還令修惡起耶. 答闡提旣不達性

善. 以不達故還爲善所染. 修善得起廣治諸

惡. 佛雖不斷性惡而能達於惡. 以達惡故於

惡自在. 故不爲惡所染修惡不得起. 故佛永

無復惡. 以自在故廣用諸惡法門化度衆生.

終日用之終日不染. 不染故不起. 那得以闡

提爲例耶. 若闡提能達此善惡. 則不復名爲

一闡提也. 若依他人明闡提斷善盡爲阿梨

耶識所熏更能起善. 梨耶卽是無記無明. 善

惡依持爲一切種子. 闡提不斷無明無記故

還生善. 佛斷無記無明盡無所可熏故惡不

復還生. 若欲不惡化物. 但作神通變現度衆

生爾. 問若佛地斷惡盡作神通以惡化物者.

經數: 一七二六

經名: 觀音玄義卷上

頁數: 八八三

上              欄

此作意方能起惡. 如人□諸色像非是任運.

如明鏡不動色像自形. 可是不可思議理能

應惡. 若作意者與外道何異. 今明闡提不斷

性德之善遇緣善發. 佛亦不斷性惡機緣所

激慈力所熏. 入阿鼻同一切惡事化衆生. 以

有性惡故名不斷. 無復修惡名不常. 若修性

俱盡則是斷不得爲不斷不常. 闡提亦爾. 性

善不斷還生善根. 如來性惡不斷還能起惡.

雖起於惡而是解心無染. 通達惡際卽是實.

際. 能以五逆相而得解脫. 亦不縛不脫行於

非道通達佛道. 闡提染而不達與此爲異也.

料簡智斷者. 此是一法異名不得相離. 如人

一體. 何故從智拔苦從斷與樂. 然而慧解之

心稱智. 無縛□身稱斷. 譬如人被縛. 運力屬

智肅然附外屬斷運力屬心. 故名智慧莊嚴.

附斷體散屬色身名福德莊嚴. 今經文言說

不得一時. 故互擧智斷若深得此十義意者.

解一千從. 廣釋觀世音普門義則不可盡也.

第二別釋名者. 爲二. 先明觀世音. 次明普門.

以何因緣名觀世音. 通釋如前. 別者則以境

智因緣故名觀世音. 云何境智. 境智有二. 一

思議境智. 二不思議境智. 思議境智又二. 一

約理外. 二約理內. 理外爲四. 一天然境智. 只

問此境爲當由境故境由智故境. 此智爲當

由智故智由境故智. 若由脫故境此境是境.

境卽自生境. 若智由智故智亦是自生智. 自

生名性自爾. 非佛天人所作. 照與不照□是

境智. 故名天然境智. 二明相待者. 若境不自

境因智故境. 智不自智因境故智此卽他生

中              欄

義. 何故爾. 境自生境旣稱爲自. 以境望智. 智

卽是他. 今境從智生豈非他境. 智亦如是故

名相待. 次明因. 緣境智者. 若境不由智故境

亦不由境故境. 智境因緣故境. 智亦如是. 此

卽境智因緣共生義. 共生有二過墮自他性

中. 次絶待明境智者. 非境非智而說境智. 此

卽離境離智無因緣而辯境智者. 此是無因

緣絶徒. 從因緣尙不可得. 何肉無因緣. 一往

謂絶理而窮之不成絶待. □是理外行心妄

想推計. 故中論云. 諸法不自生. 亦不從他生.

不共不無因. 是故說無生. 那得如前四種. 計

執是實餘妄語. 性實之執見愛生著九十八

使. 苦集浩然流轉不息. 云何執此而生苦集.

隨執一種境智謂以爲是. 隨順[&FFFF]#歎心則愛

著而生歡喜. 卽是貪使. 若人違逆責毁心則

忿怒而生瞋□卽是瞋使. 貪□旣起豈非癡

使. 我解此境智他所不解以其所執矜傲於

人豈非慢使. 旣執此是爲. 今雖無疑後當大

疑豈非疑使. 我知解此法. 法中計我豈非身

見. 六十二見隨墮一邊豈非邊見. 如此妄執

不當道理豈非邪見. 執此是實計爲涅槃豈

非見取果盜. 謂此爲道依之進行豈非戒取

因盜. 十使宛然皆從所執境智上起. 將此歷

三界四諦則有八十八使. 就思惟歷三界則

有九十八使. 此則集諦結業[&FFFF]#倒浩然. 方招

苦果生死不絶. 於其境智不識苦集. 何處有

道滅. 旣不識四諦則破世間出世間因果. 無

世出世法故無法寶. 不識出世果無佛寶. 不

識出世因無僧寶賢聖之義. 一切俱失. 若作

下              欄

如此執自生境智者. 只是結構生死. 增長結

業過患甚多. 若非理外境智更將何等爲理

外耶. 故大論云. 凡夫三種語. 見慢名字. 聖人

但一種語. 名字. 今凡夫見慢取著謬用佛語.

介爾取著乖理成諍. 雖傍經論引證文字. 如

蟲蝕木偶得成字. 尋其內心實不能解是字

非字. 口言境智不解境智. 以不解故如服甘

露. 則以境智起見傷命早夭. 故爲龍樹所破.

今不取此爲境智以釋觀世音. 自生境智旣

爾餘三句亦然. 二明思議理內境智者. 亦作

上四門. 名字雖同觀智淳熟不生執見. 畢故

不造新成方便道. 發生煖頂乃至十六心眼

智明覺. 豁然得悟. 破諸見惑與理相應. 譬如

盲人金Ｃ提膜灼然不謬. 此之眞觀名之爲

智. 所照之理名之爲境以發無漏故稱理內

境智. 雖見此理終是作意入眞. 故名思議境

智也. 今明觀世音亦不從此境智因緣得名

也. 次明不思議境智者. 苦自他共無因等四

句俱非境智者. 今諸經論所明或從自生他生

共生無因等. 若不爾者. 云何辯境智耶. 答經

中所明. 皆是四悉檀赴緣假名字說. 無四性

執. 若人樂聞自生境智. 卽說境是自境智是

自智. 以赴其欣欲之心. 或時宜聞自境自智

聞必生善. 或時對治說自生境智. 說必破惑.

有時說此令卽悟道. 若無四悉檀益. 諸佛如

來不空說法. 雖作四說無四種執. 無執故無

見愛. 衆生聞者如快馬見鞭影. 卽破惑入道

故名爲智. 此智所照名之爲境. 如是通達則

識苦集道滅. 三寶四諦宛然具足若以智照

經數: 一七二六

經名: 觀音玄義卷下

頁數: 八八四

上              欄

境入空取證. 成眞諦理內思議境智. 如前說.

若不以果爲證. 知此境智但有名字名爲境

智. 是字不在內外中間. 是字不住亦不不住.

是字無所有故. 雖作四句明境智實不分別

四句境智. 雖作四句聞境智實不得四句境

智. 雖體達四句境智實不作四句思量境智.

言語道斷心行處滅. 不可四句思惟圖度. 故

名不思議境智. 金光明云. 不思議智照不思

議智境此具如大本玄義境智妙中廣說. 龍

樹先破一異時方然後釋如是我聞等義. 今

類此先破理外境智. 後明不思議四悉檀. 悉

檀義如大本玄義. 夫依名字爲便. 應先明觀

智次辯世境之音. 若解義爲便. 前明世境. 次

辯觀智. 如先有境可得論觀. 若未有境何所

可觀. 譬如境鼓後方映擊. 今從義便. 先明世

音. 後論觀智也. 世者爲三. 一五陰世間. 二衆

生世間. 三國土世間. 旣有實法卽有假人. 假

實正成卽有依報故名三種世間也. 世是隔

別卽十法界之世亦是十種五陰. 十種假名.

十種依報. 隔別不同故名爲世也. 間是間

差. 三十種世間差別不相謬亂. 故名爲間. 各

各有因各各有果. 故名爲法. 各各有界畔分

齊. 故名爲界. 今就一法界復有十法. 所謂如

是相性究竟等. 十界卽有百法. 十界相互則

有千法. 如是等法皆是因緣生法. 六道是惑

因緣法四聖是解因緣法. 大經云. 無漏亦有

因緣. 因滅無明卽是三菩提燈. 是諸因緣法

卽是三諦. 因緣所生法我說卽是空. 亦名爲

假名亦名中道義. 故明十種法界三十種世

中              欄

間. 卽是所觀之境也. 此境復爲二. 所謂自他.

他者謂衆生佛. 自者卽心而具. 如華嚴云. 心

如工□師造種種五陰. 一切世間中[&FFFF]#不由

心造. 問自他那得各具十法界. 答觀身實相

觀佛亦然. 華嚴云. 心然佛亦然. 心佛及衆生

是三無差別. 豈不各各具三諦境耶. 音者卽

十法界口業之機也. 界旣不同音亦有異. 問

衆生各有三業何意但觀音. 然通論皆得. 常

念恭敬得離三毒卽是觀世音. 禮拜供養所

心願滿卽是觀世身. 而今但言觀世音者. 舊

釋此義爲六. 一趣立者. 諸名不可累出擧一

趣以標名. 若稱爲觀世身者. 已復還問此言.

何意不名觀世音此則非問. 二隨俗者. 釋迦

所說以音聲爲佛事. 故言觀世音. 若遊諸國

土隨彼所宜. 三互擧者. 能觀所觀. 所觀卽衆

生色心也. 今從能觀故但言觀. 能聞所聞. 能

聞是聖人耳識. 所聞是衆生音聲. 今取所聞

之音聲. 擧所聞得能聞. 擧能觀得所觀. 從此

爲名故言觀世音. 舊問. 能所旣爾何不取. 所

觀之色心能聞之耳識. 以標名稱爲聞色心

菩薩耶. 舊答云. 菩薩一觀於色心此是應廣.

衆生之一音此是機狹. 若從難者則機有兩

字應但一字. 便是應狹機廣故不如所難. 今

更作難. 此語應從義理那得逐字. 菩薩以能

觀色心. 何意不能觀音聲. 衆生何意但以聲

感色心不能感耶. 若其俱感俱應此逐字爲.

觀則感應齊等若爲判其廣狹. 今不作此明

互擧凡聖感應皆通三業. 而聖人與意凡夫

與聲. 故言觀世音爾. 四義攝者. 如發聲必先

下              欄

假意氣觸脣口其音能出. 口業若成則攝得

身意. 若觀於口業亦攝得身意. 觀餘不爾故

言義攝. 五陰顯者. 身雖禮拜意雖存想. 未知

歸趣何等故名隱. 若口音宣暢事義則彰故

名顯. 擧顯沒隱故言觀世音. 六難易者. 臨危

在厄. 意則十念難成身則拜□遲鈍. 口唱爲

急故成機. 從易受名也. 又第六爲有緣. 觀音

昔爲凡夫居玆忍界見苦發誓. 今生西方多

還此土. 旣有誓緣急須稱名. 今明. 若如前六

義皆遍有所擧. 若依釋論其義卽圓. 何以故.

出入息是身行覺觀是口行受爲心行. 心覺

觀故尙具三業. 何肉發音成聲而不備三業

耶. 但擧一觀卽備三應. 但擧一音卽備三機.

而凡情謂聲彊智利逐物標名. 圓義往推悉

皆具足

觀音玄義卷上

觀音玄義卷下

隋天台智者大師說門人灌頂記

第二明觀者. 又爲二. 一結束世音之境. 二明

能觀之智. 結境卽爲六. 一結十法界是因緣

境. 二四諦境. 三三諦境. 四二諦境. 五一實諦

境. 六無諦境. 此具出大本玄義. 二明觀智者.

傍境明智作五番明觀智. 就因緣則四番因

緣論觀. 四諦亦有四番論觀. 三諦有兩番諦

觀. 二諦有七番論觀. 一實諦則一番論觀. 無

經數: 一七二六

經名: 觀音玄義卷下

頁數: 八八五

上              欄

諦則無觀. 如此等義具在大本. 今約三諦明

觀. 若通論十法界皆是因緣所生法. 此因緣

卽空卽假卽中. 卽空是眞諦卽假是俗諦卽

中是中道第一義諦. 若別論六道界是因緣生

法. 二乘界是空菩薩界是假佛界是中. 論境

卽有二意. 今對境明觀亦爲二意. 一次第三

觀. 二一心三觀. 次第者. 如瓔珞云. 從假入空

名二諦觀. 從空入假名平等觀. 二觀爲方便

得入中道第一義諦觀. 此之三觀卽是大品

所明三智. 一一切智. 知一切內法內名一切

能知能解. 一切外法外名能知能解. 但不能

用以一切道起一切種. 故名一切智. 二道種

智. 能知一切道種差別則分別假名無謬. 故

名道種智. 三一切種智. 能於一種智知一切

道知一切種. 一相寂滅相種種行類能知能

解. 名一切種智. 通而爲論觀智是其異名. 別

而往目因時名觀果時名智. 此三觀智卽是

大經四種十二因緣觀. 下中上上上. 涅槃通

取析法明於四觀. 大品瓔珞直就摩訶衍但

明三觀三智. 今若開二經合涅槃者. 應開衍

法從假入空觀生滅一切智也. 若合涅槃就

二經. 合下中二觀同是一切智也. 若將三經

若開若合對五眼者. 天眼肉眼照[&FFFF]#細事皆

是世智. 悉爲諸觀境本. 若三觀三智從此卽

入體法一切智. 若四觀四智此卽入析法一切

智故肉眼天眼爲本. 若入一切智對慧眼. 道種

智對法眼. 一切種智對佛眼. 中論偈因緣所

生法一句爲觀智之本. 三句對三智. 若將三

觀智對四敎. 卽須開之如前. 若將涅槃四觀

中              欄

對四敎. 下智是生滅一切智對三藏敎也. 中

智是體法一切智對通敎也. 上智卽道種智對

別敎. 上上智卽一切種智對圓敎. 所以應明

三觀. 那忽對四敎者何. 若無敎卽無觀. [&FFFF]#敎

修觀得成於智. 所以明敎也. 敎必有主. 有主

卽佛也. 或可一佛說四敎. 或可示四相明四

佛. 四敎旣有四主卽應有四補處. 卽是四種

菩薩輔佛弘此四敎也. 若言諸法寂滅相不

可以言宣. 大經云. 生生不可說乃至不生不

生亦不可說. 一敎尙不可說云何有四. 答理

論實爾皆不可說. 赴緣利物有因緣故亦可

得說. 非但生生可說乃至不生不生亦可說.

以佛敎門出生死苦. 三藏敎者. 如釋論引迦

遊延子明菩薩義. 釋迦初爲陶師値昔釋迦

佛發願. 從是已來始發菩薩心. 卽是行人所

心菩提卽名爲法. 深厭苦集欣心滅道. 卽起

慈悲心誓度一切. 行六度行. 行願相扶拔苦

與樂. 所以者何. □名爲集墮餓鬼名苦. 行檀

名道□息名滅. 菩薩自伏□貪悲心熏物. 衆

生稱名卽能脫苦. 自行檀施慈心熏物. 物應

可度卽能示現令得安樂. 當知爲滿弘誓而

修檀行也. 乃至愚癡名集生天名苦. 修慧名

道癡伏名滅. 修慧度時自破苦集爲成悲心以

熏衆生. 衆生稱名卽得解脫. 自證道滅以成

慈心以熏衆生. 衆生有感應機得度. 故知行

塡於願. 行此六度各論時節. 尸毘代□是檀

滿. 須摩提不妄語是尸滿. 歌利王割截不動

是忍滿. 大施抒海是精進滿. 尙□梨坐禪是

定滿. □□大臣分地是般若滿. 如此修行至

下              欄

初僧祇劫. 不知作佛不作佛. 第二僧祇心知

作佛口不言作佛. 第三僧祇心知口言. 過三

僧祇已又百劫種相. 百福凡用三千二百福

修成. 三十二大人相現時方稱菩薩摩訶薩.

但伏惑不斷. 如無脂肥羊. 取世智爲般若卽

此意也. 用此菩薩行對聲聞行位者. 初僧祇

可對總別念處. 二僧祇可對煖法. 三僧祇可

對頂法. 百劫種相可對忍法. 坐道場時可對

世第一. 三十四心斷結成佛. 卽對十六心發

眞乃至九解脫無學也. 爾時坐道場上三十

四心斷惑. 正習俱盡名爲三藏佛. 所以釋迦

精進弟子純熟. 以精進故九劫前超八相成

佛. 此卽是三藏敎主所說敎門. 此中補處位

在百劫. 種相伏惑住最後身. 六度行成誓願

將滿. 慈悲熏於衆生拔苦與樂. 若就此辯者.

但是因緣生法世智明觀. 卽是三藏敎觀世

音義也. 問依三藏說釋迦彌勒同時發心. 一

超九劫. 何意二佛俱成賢劫中佛耶. 答釋迦

値弗沙促百劫. 彌勒値諸佛何必不促爲九

十一劫耶. 若爾則無百劫義. 答任此法門則

有百法. 以精進力傳超. 通敎者. 如大品明. 三

乘之人同以第一義諦無言說道. 斷煩惱入

涅槃. 共緣一理用觀斷惑通也. 亦名共般若

敎. 此事與三藏異. 釋論破云. 豈以不淨心修

菩薩行. 如毒器盛食. 食則殺人. 檀有上中下.

謂捨財身命也. 勇士烈女亦能捨身. 何得中

捨名檀滿. 中檀但名施非波羅蜜. 不見能所

財物三事皆空非□非施. 此是眞檀波羅蜜.

乃至非愚非智無著空慧. 名眞般若不取世

經數: 一七二六

經名: 觀音玄義卷下

頁數: 八八六

上              欄

智. 論云若不信空一切皆違失. 當知汝所修

皆不與理相應. 若信諸法空一切有所作. 良

以空故能成一切諸法. 故知若得空慧能具

一切法也. 又復菩薩無量劫修行. 何但三

阿僧祇. 如是等種種破三藏失. 以顯摩訶衍

中通敎意也. 大品云. 菩薩發心與薩婆若相

應. 此卽觀眞斷結與理相應也. 發心已來卽

觀眞斷結便稱菩薩. 卽是假人也. 又觀眞卽

是法也. 常與慈悲俱起. 自斷苦集修道滅. 亦

以慈悲誓願斷一切衆生苦集與其道滅. 體

達諸法如幻如化不生不滅. 三事俱亡以行

檀. 乃至一切法無所著名般若. 以此諸行

塡願. 卽能破四住惑見第一義. 則有三乘共

十地. 所謂乾慧乃至佛地. 若將此十地來對

聲聞者. 乾慧地對總別念處. 性地對四善根

位. 八人地對八忍. 見地對初果. 薄地對二果.

離欲地對三果. 已辦地對四果. 支佛地自對

支佛位. 菩薩地自是出假方便. 道觀雙流斷

正侵習佛地盡. 故論云. 是人煩惱盡習不盡.

以誓扶習還生三界. 利益衆生淨佛國土. 豈

同三藏菩薩伏惑行六度行耶. 此菩薩修行

斷惑餘殘未盡譬若微煙. 慈悲五道示現度

物衆生若稱名若感見. 卽能拔苦與樂解脫

得度也. 此是通敎體假入空觀. 亦名一切智.

卽是通敎觀世音義也. 別敎者別異通也. 別

明不共般若故言別也. 比敎雖明中道. 爲鈍

根人方便說中. 次第顯理廣明歷劫修行. 故

大品云. 有菩薩從初發心遊戱神通淨佛國

土. 次第修習□沙法門助顯中理. 前[&FFFF]#四住

中              欄

次破塵沙後破無明. 十信通伏諸惑而正伏

四住. 十住亦是通伏諸惑. 而正斷四住成一

切智. 十行出假斷無知. 成道種智兼伏界外

塵沙. 十回向斷界外塵沙. 成道種智正修

中道伏無明. 十地斷無明見佛性. 成一切種

智. 譬如燒金塵垢先去然後鎔金. 次第斷結

亦復如是. 此菩薩發心秉法慈悲修行. 自斷

無明成就眞應. 大誓慈悲熏於法界. 衆生

機感卽拔苦與樂. 此是從空出假觀道種智.

別敎觀世音義也. 圓敎者. 此正顯中道遮於

二邊. 非空非假非內非外觀十法界衆生. 如

鏡中像水中月. 不在內不在外. 不可謂有不

可謂無. 畢竟非實而三諦之理宛然具足. 無

前無後在一心中. 卽一而論三. 卽三而論一.

觀智旣爾諦理亦然. 一諦卽三諦. 三諦卽一

諦. 大品云. 有菩薩從初發心卽坐道場轉法

輪度衆生. 卽於初心具觀三諦一切佛法. 無

緣慈悲於一心中具修萬行諸波羅蜜. 入十

信鐵輪已能長別苦輪海. 四住惑盡六根淸

淨名似解. 進入十住銅輪初心卽破無明. 開

發實相三智現前. 得如來一身無量身湛然

應一切. 卽是開佛知見示悟入等. 文云. 正直

捨方便但說無上道. 又云. 今當爲汝說最實

事. 卽是圓敎一實之諦三觀在一心中也. 大

品云. 若聞阿字門則解一切義. 大經云. 發心

畢竟二不別如是二心前心難. 是故敬禮初發

心. 卽是義也. 此中知見但稱爲佛知佛見. 卽

是一切種智知佛眼見. 佛眼見佛智知. 非不

照了餘法. 從勝受名. 譬如衆流入海失本名

下              欄

字. 大論云. 十智入如實智無復本名. 但稱如

實智. 眼亦如是. 五眼具足成菩提. 而今但稱

爲佛眼. 大經云. 學大乘者雖有肉眼名爲佛

眼. 若例此語學小乘者. 雖有慧眼名爲肉眼

也. 若能如是解者名圓敎人法. 約無作四諦

起無緣慈悲. 修不二定慧成眞應二身. 眞遍

法界藥珠普應一切. 橫□逗機冥顯兩益. 以

無缺寶藏金剛般若拔根本究竟解脫. 以首

楞嚴法界健相與三點涅槃大自在樂. 是名

中道第一義諦觀一切種智. 是名圓敎觀世

音義也. 問此觀. 觀衆生非空非有. 云何行慈

悲. 答如淨名中說. 問若觀十法界非空非假

者. 卽是破一切因果耶. 答若不明中道則不

識非權非實. 亦無權無實則無四番因果. 若

明中道則權實雙照. 得有三種權四諦苦集

因果三種道滅因果. 乃至一實無作四諦世

出世因果. 宛然具足在一念心中. 所以者何.

以實相慧覺了諸法非空非有. 故名爲佛寶.

所覺法性之理三諦具足. 卽是法寶. 如此覺

慧與理事和名僧寶. 事和卽有前三敎賢聖

僧. 與理和卽有圓敎四十二賢聖僧. 故大經

月光增損而擧兩喩. 前十五日約光論增. 後

十五日約光論減. 而其月性實不偏圓. 前後

往望不無盈□. 月性圓者喩於實相. 光明增

減以喩智斷. 智光增者卽諸法不生而般若

生. 斷光減者卽是諸法不減而煩惱滅. 大經

亦稱無明爲明. 故知用譬邪光滅也. 如是增

減日日有之. 如是智斷地地皆具. 若十五日

體圓光足. 則月不更圓光不更盛. 此喩中道

經數: 一七二六

經名: 觀音玄義卷下

頁數: 八八七

上              欄

理極菩提智滿. 故云不生不生名大涅槃. 若

三十日體盡光減究竟無餘. 此喩無明已遣

邪倒永除無惑可斷. 故云不滅不滅名大涅

槃. 初三日月卽喩三十心智斷. 次十日月

喩十地智斷. 十四日月喩等覺智斷. 十五日

月喩妙覺智斷. 仁王天王等般若以十四日

譬十四般若. 卽此意也. 如此明僧寶智斷皆

約中道一實相法. 一切因果無所破失也. 若

不明中道非空非假但計斷常等. 卽是破生

滅四諦世出世因果. 破三藏三寶. 若但說無

常生滅者. 卽破無生四諦通敎三寶. 若但說

體法不生不滅眞諦者. 卽破無量四諦別敎

三寶. 若但說次第顯非空非假者. 此亦破圓

敎無作四諦一體三寶. 傳傳相望前所破失

者多. 後所破失者少. 可以意得. 問若圓修實

相一法三諦一心三觀具足諸法. 亦應一敎

四. 詮稱於圓敎卽足. 何用四敎如前分耶. 答

上開章云. 次第三觀一心三觀. 明敎亦二. 若

一敎圓詮一切諸法者赴利根人. 若四敎差

別逗鈍根人. 若不假漸次分別圓頓何由可

解. 用別顯圓故先明四敎也. 雖說種種道其

實爲一乘. 又於如來餘深法中示敎利喜. 餘

法卽三方便引導弄引開空法道. 若入佛慧

方便無用. 故云唯此一事實餘二則非眞. 故

知但一圓頓之敎一切種智中道正觀. 唯此

爲實觀世音. 餘皆方便說也. 復次若有所說

若權若實悉是方便. 非權非實言語道斷心

行處滅不可說示. 不生不生妙悟契理方名

爲眞. 此亦無實可實. 次明觀心者. 夫心源本

中              欄

淨無爲無數非一非二. 無色無相非偏非圓.

雖復覺知亦無覺知. 若念未念四運檢心畢

竟□得. 豈可次第不次第偏圓觀耶. 猶如虛

空等無有異. 此之心性畢竟無心. 有因緣時

亦得明心. 旣有論心卽有方便正觀之義. 譬

如虛空亦有陰陽兩時. 心亦如是. 雖無偏圓

亦論漸頓. 若作次第觀心者卽是方便漸次

意也. 若觀心具有性德三諦性德三觀及一

切法. 無前無後無有次第一念具足. 十法界

法千種性相因緣生法. 卽空卽假卽中. 千種

三諦無量無邊法一心悉具足. 此卽不次第

觀也. 華嚴云. 一切世間中無不從心造. 心如

工□師造種種五陰. 若見心空從心所造一

切皆空. 若觀心有從心所生一切皆有. 心若

定有不可令空. 心若定空不可令有. 以不定

空空則非空. 以不定有有則非有. 非空非有

雙遮二邊. 名爲中道. 若觀心非空非有. 則一

切從心生法亦非空非有. 如是等一切諸法

在一心中. 若能如是觀心. 名上上觀得諸佛

菩提. 淨名云. 觀身實相觀佛亦然. 觀身相旣

等於佛觀心相亦等於佛. 華嚴云. 心佛及衆

生是三無差別. 當知觀此心源與如來等. 若

作餘觀觀心皆是方便. 名爲邪觀. 若作如此

圓觀. 名爲眞實正觀. 旣開佛知見坐如來座.

如此慈悲卽是入如來室. 安忍此法卽是著

如來衣. 修此觀慧卽是如來莊嚴. 其人行住

坐臥皆應起塔. 生如來想如此觀心名觀佛

心也. 第二明普門. 卽爲二. 一通途明門二歷

十義解釋. 通六意者. 一略列門名. 二示門相.

下              欄

三明權實. 四明普不普. 五約四隨. 六明觀心.

列門名者. 通從世間. 如人門戶通至貴賤居

室. 凡鄙以十惡五逆爲 門. 通至三途. 淸昇以

五戒十善四禪四定等爲門. 通至人天. 外道

以斷常爲門. 通至惑苦. 愛以四倒爲門. 見以

四句爲門. 善惡雖殊束而爲言. 俱是有漏世

間之門. 通至生死爾. 若就佛法論門亦復衆

多. 三藏四門通有餘無餘涅槃. 通敎四門近

通化城遠通常住. 別敎四門漸通常住. 圓敎

四門頓通常住. 此則四四十六敎門. 又有十

六觀門. 合三十二門. 能通之義分別其相在

大本玄中. 二示門相者. 三藏四門所謂阿毘

曇是有門. 成實是空門. 昆勒亦空亦有門車

匿非空非有門. 一一廣明行法判賢聖位. 由

門通理. 通敎四門者. 謂如幻之有. 如幻之空.

亦空亦有. 非空非有. 一一作行相判賢聖位.

由門通理. 別敎四門. 觀佛性如闇室甁盆卽

有門. 觀佛性如空迦毘羅城空卽無門. 觀佛

性如石中金福人得寶罪人見石. 是亦有亦

無門. 觀佛性離二邊卽中道. 非有非無門. 一

一作行相判位由門通理. 圓敎四門名不異

別. 但一門卽三門. 三門卽一門. 不一不四無

歷別之殊. 圓融不四之四. 一一判不思議行

位之相由門通理. 此義皆在大本. 次論諸門

權實. 三藏通敎敎觀. 十六門能通所通皆是

權. 別敎敎觀能通是權所通是實. 圓敎敎觀

八門能通所通皆是實. 具論在彼玄義. 次明

普不普者. 若凡夫外道見愛等門尙不能通

出三界. 何肉普耶. 三藏通敎雖通化城亦復

經數: 一七二六

經名: 觀音玄義卷下

頁數: 八八八

上              欄

非普. 別敎漸通亦非普義. 唯圓敎敎觀實相

法門能遍十法界. 千性相三諦一時圓通. 圓

通中道雙照二諦. 獨稱爲普門也. 復次如淨

名中說入不二門者. 生死涅槃爲二. 不依生

死不依涅槃. 名爲不二. 亦復非一. 何以故. 旣

除於二若復在一. 一對不一還復成二. 豈名

不二耶. 今不在二故言不一不二. 亦名不有

不無. 不有是破假. 不無是破空. 不有是破二.

不無是破一. 若爾者. 應存中道中道亦空. 大

經云. 明與無明其性不二. 不二之性卽是中

道. 中道旣空於二邊此空亦空. 故名空空空.

名不可得空. 是爲入不二法門. 卽是圓敎就

空門辯普門之意也. 三十一菩薩各說不二

門. 文殊說無說爲不二門. 淨名杜口爲不二

門. 細尋彼文皆有四門義. 肇師注云. 諸菩薩

歷言法相卽有門. 文殊言於無言此卽空門.

思益云. 一切法正一切法邪. 亦是普門意. 遊

心法界如虛空. 是亦空亦有門. 淨名默然卽

非空非有門. 大品四十二字門先阿後[&FFFF]#中

有四十字. 皆具諸字功德. 此亦是不二普門.

上方便品云. 其智慧門難解難入. 譬喩云. 唯

有一門而復狹小. 衆經明實理門者. 悉普門

意也. 四隨觀心等悉在大本. 二別釋普門者.

至理非數赴緣利物. 或作一二之名. 或至無

量. 廣略宜然且存中適十義一慈悲普. 二弘

誓普. 三修行普. 四斷惑普. 五入法門普. 六神

通普. 七方便普. 八說法普. 九供養諸佛普. 十

成就衆生普. 上過途普門已約法竟. 此十普

門皆約修行福德莊嚴. 前五章是自行. 次三

中              欄

章是化他. 後二章結前兩章. 自行中前四是

修因後一是明果. 修因又二. 初二是願. 後二

是行. 總生起者. 菩薩見一切苦惱衆生起大

慈悲. 此心雖不卽是菩提心能發生菩提心.

譬如地水雖非種子能令芽生. 今因大悲起

菩提心亦復如是. 次誓願者. 若但慈悲喜多

退墮. 魚子菴羅華菩薩初發心三事. 因時多

及其成就少. 以不定故. 須起誓願要期制持

此心. 卽菩提堅固. 次明修行者. 若但發願於

他未益. 如無財物勢力權謀不能拔難. 菩薩

亦爾. 須福德財神通力智慧謀. 乃可化道. 大

經云. 先以定動後以慧拔. 修行塡願意在此

也. 次斷惑者. 成論人無□道伏解脫道斷. 若

然者. 修行是伏道爲因. 斷惑是解脫道爲

果. 若毘曇明無□道一念卽斷. 那得容與七

覺而有伏惑之義. 以方便道伏無□道斷解

脫道證. 引釋論云. 無□道中行名菩薩. 解脫

道中行名佛. 此約究竟爲語. 佛證三菩提. 名

解脫道也. 若然者. 修行是方便道. 斷惑是無

□道. 入法門是解脫道. 取此自行次第也. 次

神通者. 若欲化他示三密. 神通是示色身. 方

便示意同情. 說法是示口隨其類音. 此是化

他次第也. 供養諸佛結自行. 非但華香四事

是供養. 隨順修行是法供養. 於供養中最. 大

經云. 汝隨我語卽供養佛. [&FFFF]#敎而行是結自

行也. 成就衆生是結化他. 菩薩四威儀中尙

不忘衆生. 何肉入諸法門淨佛國土. 皆爲饒

益一切衆生. 故一句結化他也. 次解釋者. 始

從人天乃至上地皆有慈悲. 此語乃通不出衆

下              欄

生法緣無緣. 若緣衆生衆生差別假名不同.

因果苦樂有異. 尙不得入於法緣之慈. 何得

稱普耶. 若法緣無人無我無衆生. 從假以入

空尙不得諸假名. 何肉是普. 若無緣慈者. 不

緣二十五有假名. 不緣二乘涅槃之法. 不緣

此二邊. 雖無所緣. 而能雙照空假. 約此起慈

名無緣慈. 心通三諦稱之爲普也. 別釋者. 若

修衆生緣慈者. 觀一法界衆生假名. 可不名

普. 今觀十法界衆生假名. 一一界各有十種

性相本末究竟等. 十法界交互卽有百法界

千種性相. 冥伏在心雖不現前宛然具足. 譬

如人面備休否相. 庸人不知相師善識. 今

衆生性相一心具足. 亦復如是. 凡人多[&FFFF]#倒

少不[&FFFF]#倒理具情迷. 聖人知覺卽識如彼相

師. 知此千種性相皆是因緣生法. 若是惡因

緣生法. 卽有苦性相乃至苦本末. 旣未解

脫. 觀此苦而起大悲. 若觀善因緣生法. 卽有

樂性相乃至樂本末. 觀此而起大慈. 具解如

大本. 今約初後兩界中間可解. 地獄界如是

性者. 性名不改. 如竹中有火性. 若其無者. 不

應從竹心火從地心水從扇心風. 心有地獄

界性亦復如是. 地獄相者. 攬而可別名之爲

相. 善觀心者卽識地獄之相. 如善相師別相

無謬. 故名相也. 體者以心爲體. 心覺苦樂故

以當體. 譬如釵□□釧之殊. 終以銀爲體

質. 六道之色乃異只是約心. 故心爲體也. 乃

至運御名力. 緣山入火皆是其力也. 作者爲

動曰作. 已能有力卽有所作. 或作善作惡

也. 因者業是因也. 緣者假[&FFFF]#爲緣也. 如愛潤

經數: 一七二六

經名: 觀音玄義卷下

頁數: 八八九

上              欄

業因緣合也. 果者習果也. 如地獄人前世多

淫. 生地獄中還約多淫見可愛境. 卽往親附

名習果也. 報者報果也. 昔有淫罪今墮地獄

受燒炙之苦. 名報果也. 本者性德法也. 末者

修得法也. 究竟等者攬修得卽等有性德. 攬

性德卽具有修得. 初後相在故言等也. 地獄

界十相性旣如此. 餘九亦然. 問當界有十性

相可然. 云何交互相有. 餘界交互已難可

信. 云何地獄有佛性相本末耶. 答大經云. 夫

有心者皆當得三菩提. 如仙豫殺婆羅門卽

有三念. 又婆藪地獄人好高剛柔等義. 雖在

地獄佛性之理究竟不失. 故知地獄界卽有

佛性. 佛相者卽是性德之相也. 淨名經云. 一

切衆生卽菩提相. 聖人鑑之冷然可別也. 體

者卽是地獄界心實相理也. 力者法性十力

變通大用也. 作者從無住本立一切法. 如師

子筋師子乳也. 因者正因也. 緣者性德緣了

也. 果卽般若菩提大果也. 報卽大涅槃果果

也. 本卽性德. 末卽修得. 等者修得相貌在性

德中. 性德中亦具修得相貌. 故言究竟等

也. 大經云. 雪山之中有妙藥王亦有毒草. 地

獄一界尙具佛果性相十法. 何肉餘界耶. 地

獄互有九界. 餘界互有亦如是. 菩薩深觀十

法界衆生. 千種性相具在一心. 遠討根源照

其性德之惡性德之善. 尙自冷然. 何肉不照

修得善惡耶. 如見雪山藥王毒草. 以觀性德

惡毒惻愴憐愍. 起大悲心欲拔其苦. 以觀性

德善樂愛念觀喜. 起大慈心欲與其樂. 此十

法界收一切衆生□無不盡. 緣此衆生假名

中              欄

修慈. 豈非衆生慈普耶 . 問地獄界重苦未

拔. 云何言與樂耶. 答衆生入地獄時多起三

念. 菩薩承機卽與樂因. 故言與樂也. 又菩薩

能大悲代受苦. 令其休息. 餘界苦輕與樂義

可解. 二法緣慈者. 觀十法界性相一切善惡

悉皆虛空. 十法界假名假名皆空. 十法界色

受想行識行識皆空. 十法界處所處所皆空.

無我無我所皆不可得. 如幻如化無有眞實.

常寂滅相終歸於空. 衆生云何彊計爲實. 良

以衆生不覺不知爲苦爲惱. 不得無爲寂滅

之樂. 拔其此苦而起大悲. 欲與其此樂故起

大慈. 淨名云. 能爲衆生說如此法. 卽眞實慈

也. 若緣一法界法起慈者可不名普. 今緣十

法界法豈非普耶. 是名法緣慈普也. 三無緣

慈者. 若緣十法界性相等差別假名. 此假則

非假. 十法界如幻如化空則非空. 非假故不

緣十法界性相. 非空故不緣十法界之眞. 旣

遮此二邊無住無著. 名爲中道. 亦無中可緣

畢竟淸淨. 如是觀時雖不緣於空假. 任運雙

照二邊. 起無緣慈悲拔二死之苦. 與中道之

樂. 如磁石吸鐵. 無有敎者自然相應. 無緣慈

悲吸三諦機更無差□. 不須作念故言無緣

慈悲也. 行者始於凡地修此慈悲. 卽得入於

五品弟子. 觀行無緣慈悲. 進入十信位相似

無緣慈悲入於十住. 方是分證無緣慈悲. 乃

至等覺□極慈悲熏衆生. 不動如明鏡. 無念

如磁石任運吸鐵. 故名無緣慈悲. 三諦具足

名之爲普通至中道故稱爲門也. 二弘誓普

者. 弘名爲廣. 誓名爲制. 願名要心. 是故制御

下              欄

其心廣心勝法. 故名弘誓也. 弘誓本成慈

悲. 慈悲旣緣苦樂弘誓亦約四諦. 若見苦諦

逼迫楚毒辛酸. 緣此起誓故言未度令度也.

若見集諦[&FFFF]#倒流轉迷惑繫縛. 生死浩然而

無涯畔. 甚可哀傷約此起誓故言未解令解

也. 淸淨之道衆生不識. 行此道者能出生死

至安樂地. 欲示衆生立於此道. 故言未安令

安. 滅煩惱處名爲涅槃. 子果縛斷獲二涅

槃. 約此起誓故云未得涅槃令得涅槃. 生死

因難識苦果易知. 故先果後因. 涅槃理妙須

方便善. 故先因後果. 大經云. 不解鑽搖漿猶

難得肉復生□醍□. 如此四意但一往. 只迷

心起業業卽感果. 欲識果源知果因集. 制心

息業則生死輪壞. 煩惱調伏名之爲道. 修行

不懈苦忍明發. 子果俱斷證盡無生. 名之爲

滅. 雖有四別終是一念. 更非異法. 四諦旣爾

弘誓亦然. 次明普不普者. 若凡夫旣厭下攀

上. 約此立誓是不名普. 二乘見三界火宅畏

此修道. 此乃見分段四諦亦不名普. 若別敎

先約分段次約變易此亦非普. 若圓敎菩薩

於一心中照一切苦集滅道. 遍知凡夫見愛

卽有作之集. 二乘著空卽無作之集. 故淨名

云. 法名無染. 若染於法. 是名染法. 非心法

也. 又云. 結習未盡華則著身. 卽是變易之惑

全未除也. 大經云. 汝諸比丘於此大乘未爲

正法除諸結使. 卽無作集也. 乃至順道法愛

生亦是無作集也. 是名遍知集. 遍知苦者.

以有集故卽能招苦報. 有作之集招分段苦.

無作之集招變易苦. 卽知苦諦也. 遍知對治

經數: 一七二六

經名: 觀音玄義卷下

頁數: 八九○

上              欄

苦集之道滅. 從五戒十善不動不出. 二乘四

諦十二因緣. 通至有餘無餘涅槃. 通敎亦

爾. 別敎歷別通至常住. 不能於一道有無量

道. 不名普道. 圓敎中道卽是實相. 普賢觀

云. 大乘因者諸法實相. 修如此道名爲圓因

稱爲普道. 故所得涅槃卽是究竟常住. 一切

煩惱永無遺餘. 譬如劫火無復遺燼. 故名普

滅. 所觀四諦旣周. 緣諦起誓何得不遍. 故稱

弘誓普也. 私用觀十法界性德修得善惡. 而

起弘誓論普不普. 自是一節大義. 與四諦語

異故□用之亦應善也. 三明修行善. 先明次

第修行. 次明不次第修行. 具在大本行妙

中. 四明斷惑普者. 若從假入空止斷四住

惑. 華猶著身. 未爲正法除諸結使. 但離虛妄

非一切解脫. 若從空入假止除塵沙. 不依根

本而斷亦不名普. 若空假不二正觀中道. 根

本旣傾枝條自去. 如覆大地草木悉碎. 故名

斷惑普也. 五人法門普者. 二乘若入一法門

不能入二. 何肉衆多. 若修歷別之行階差淺

深. 我唯知此一法門餘不能知者. 此非非

普. 若入王三昧一切悉入其中. 譬如王來必

有營從. 營從復有營從. 王三昧亦如是. 入此

三昧一切三昧悉入其中. 所謂三諦三昧. 三

諦三昧復有無量法門而爲眷屬. 亦皆悉入

王三昧中. 故名入法門普. 六神通普者. 若大

羅漢天眼見大千. 支佛見百佛土. 菩薩見□

沙佛土. 皆是限量之通故不名普. 何以故. 緣

境旣狹發通亦小. 今圓敎菩薩緣十法界境

發通. 遍見十法界而無限極. 三乘尙不知其

中              欄

名. 何肉見其境界. 眼見旣爾餘例可知. 神通

妙中當廣說. 七方便普者. 進行方便是道前

方便. 起用方便是道後方便. 今正明道後方

便也. 若二乘及小菩薩所行方便入一法門.

若欲化他齊其所得起用化物. 道前道後俱

非是普. 圓敎菩薩二諦爲方便. 收得一切方

便. 入中道已[&FFFF]#照二諦. 二諦神變遍十法

界. 而於法身無所損減. 道前道後皆名爲

普. 八說法普者. 二乘小菩薩說法不能一時

遍答衆聲. 又殊方異俗不能令其俱解. 大經

云. 拘□羅於聲聞中四無□辯爲最第一. 非

謂菩薩也. 今圓敎人一音演法. 隨類得解. 以

一妙音遍滿十方界. 如修羅琴隨人意出聲.

故名說法. 說法妙中廣說. 九供養諸佛普

者. 就此爲二. 一事二理. 華嚴云. 不爲供養

一佛一國土微塵佛. 乃至爲供養不可說不

可說佛. 能不起滅定現諸威儀. 安禪合掌[&FFFF]#

諸法王. 以身命財一切供具. 周至十方. 譬如

雲雨供養諸佛也. 理解者. 圓智正觀之心名

爲覺. 覺卽是佛義. 萬行功德熏修此智此智

名一切. 修功德資供此智. 卽是供養一切

智. 淨名云. 以一食施一切. 故云供養諸佛

普. 十成就衆生普者. 譬螢火燈燭星月爲益

蓋微. 日光照世. 一切卉木叢林遍令生長華

果成就. 外道如螢火二乘如燈燭. 通敎如星

別敎如月. 成就義約. 今圓敎聖人慈慧饒

潤. 冥顯兩益而無限量. 華嚴云. 菩薩不爲一

衆生一國土一方衆生發菩提心. 乃爲不可

說不可說佛刹微塵國土衆生發心. 成立利

下              欄

益一時等潤. 譬如大雨一切四方俱下. 故名

成就衆生普. 普門之義何量何邊豈可窮盡.

如淨名之□不能受持. 今此觀世音普門卽

對三號. 觀卽是覺. 覺名爲佛. 世音是境. 境卽

是如. 普門卽正覺知. 此之三義不可窮盡. 若

見其意則自在說也. 私就普門品搜十普之

義. 證成此者. 若如觀音愍諸四衆受其瓔珞

者. 諸是不一之名. 愍是悲傷之義. 此卽慈悲

普. 有慈悲任運有弘誓普義也. 以種種形遊

諸國土度脫衆生. 卽是淨佛國土. 豈非修行

普. 自旣無縛能解他縛. 自旣無毒令他離

毒. 一時稱名皆得解脫. 皆是偏悉之言豈非

斷惑普. 普門示現卽是入法門皆. 方便之力

卽是方便普. 神通力者卽神通普. 而爲說法

卽說法普. 多所饒益卽成就衆生普. 分作二

分奉二如來卽供養諸佛普. 如是義意悉在

經文. 故引以爲證也. 第二釋體者. 以靈智合

法身爲體. 若餘經明三身者. 則單以法身爲

體. 此品但有二身義. 故用理智合爲體也. 只

此智卽實相理. 何以故. 若無靈智實相隱. 名

如來藏. 今知權實相與理不二. 如左右之名

爾. 若明實相體義. 廣出大本玄義. 第三明宗

者. 以感應爲宗. 十界之機□寂照之知. 致

有前後感應之益. 益文雖廣直將感應往收.

如牽綱目動. 所以用感應爲宗. 餘經或用因

果爲宗. 今品不爾者. 因果語通從凡乃至上

地. 各有因果. 能感所感旣皆有因果. 但經文

意似不至此. 機家雖有因果但以感爲名. 聖

雖無因果但以應爲名. 則扶文義便也. 感應